OzLabs/hebrew-wiki-articles huggingface dataset:
הבלדה על השיער הארוך והשיער הקצר

"הבלדה על השיער הארוך והשיער הקצר" הוא שיר שחיבר יהודה עמיחי ופורסם ב-1962. השיר ידוע בביצועם של צמד הדודאים משנת 1972, בלחנו של מוני אמריליו ובעיבודו של מישה סגל.

השיר התפרסם לראשונה על ידי עמיחי בספר השירים שלו "שירים 1948–1962".

ישראל גוריון, שהרכיב את צמד הדודאים יחד עם בני אמדורסקי, אמר בריאיון בשנת 2010 כי הוא ואמדורסקי קיבלו את השיר לידיהם לקראת ערב שירי משוררים שהפיקה תחנת גלי צה"ל, ואמר כי "בזכות זה אני מכיר את השיר. אני מודה שלפני כן לא הכרתי כל כך את יהודה עמיחי".

== ניתוח ==
השיר מדבר על גבר ואישה, כנראה זוג אוהבים, שביניהם מובלט הניגוד דרך שיערם, שערה הארוך ושערו הקָצֵר. השיר מתחיל בשורות "שערו גולח כשבא למחנה, שערה נשאר ארוך ובלי מענה", מה שמרמז על חייל שחוזר לאהובתו מהמלחמה (בהמשך השיר אומר הגבר לאישה "חזרתי אלייך, אבל הייתי אחר"). בצבא גילח את שערו, ובינתיים האריך שערה של אהובתו. כשחוזר החייל מהקרב, נעשים היחסים בינו לבין הנערה קרים יותר, מנוכרים - "אחר כך שתקו, כצעדים מתרחקים".

הבית השני מדבר על הפרחים ש"כל הקיץ התאמנו לפרוח", אך בבית השלישי "הרוח שיברה את העץ, העץ את הרוח". אלו שני דימויים מעולם הצומח, שמדברים על האהבה שחיכתה לפרוח, ועל התממשותה בפועל. אורית פראג כותבת, כי "החורף שיכול היה להפריח את זרעי האהבה שנרמזה בתחילת הקיץ מביא את שברוני ענניו וקדרותו ועצבּוֹניו".

הבית האחרון מציין: "השמים נפתחו, נסגרו ספרי החוקים". ישראל גוריון התייחס לשורה זו, ואמר כי "מבינים שהולך לקרות משהו יותר מסתם דיבורים... ספרי החוקים נסגרו ונותר רק חוק אחד, האהבה".

כל בית בשיר מסתיים בשורה "שערך הארוך, נערה, שערך הקצר". המילה קָצֵר מהווה שימוש בלתי סטנדרטי במשקל פָעֵל בעברית העכשווית. מאיר אריאל שאל מיהודה עמיחי שימוש זה, בשירו "טרמינל לומינלט", בשורה "קשתית, שני רימונים, עגיל גדול, שיער קָצֵר".

== גרסאות כיסוי ==
גרסאות כיסוי לשיר בוצעו בין היתר על ידי עודד בן חור ושלומית אהרון, הפרברים, נורית גלרון, אסף אמדורסקי (בנו של בני אמדורסקי) לצד ישראל גוריון, אלון אופיר, דנה ברגר ומיכה שטרית, ישראל גוריון בביצוע סולו, חוה אלברשטיין, החברים של בני ועינת שרוף, מיטל טרבלסי (במספר גרסאות: ביצוע סולו ודואטים עם עמוס בן דוד, עם בועז פייפר, עם נתן דטנר ועם יוריק בן דוד), דואט של ישראל גוריון וקרן פלס, חנן יובל לצד סלעית להב וענבר עינן, דודו טסה וקרן פלס, ששי קשת, מיקה קרני ורמי הראל, וכן אלון עדר ושלומי שבן.

== מצעדים ==

== לקריאה נוספת ==
* יהודה עמיחי, ר. מעוז, לקט משירי יהודה עמיחי, המחלקה לחינוך ולתרבות בגולה של ההסתדרות הציונית העולמית, 1983, עמ' 100

== קישורים חיצוניים ==

* 
* אורית פראג, [http://alephnodedet.co.il/?p=1347 בלדה על השיער הארוך והשיער הקצר – יהודה עמיחי], בבלוג אלף נודדת, 29 במרץ 2013
* [https://nocs.acum.org.il/acumsitesearchdb/work?workid=1009790 הבלדה לשיער הארוך והשיער הקצר], באתר אקו"ם
* [https://www.nli.org.il/he/items/NNL_MUSIC_AL990050564780205171/NLI לדף השיר] באתר הספרייה הלאומית
* 

== הערות שוליים ==

קטגוריה:שירי 1972
קטגוריה:סינגלים מ-1972
קטגוריה:שירי הדודאים
קטגוריה:שירי אסף אמדורסקי
קטגוריה:שירים בעברית
קטגוריה:שירים שנכתבו על ידי יהודה עמיחי
קטגוריה:שירים שהולחנו על ידי מוני אמריליו
קטגוריה:שירי אהבה בעברית
קטגוריה:שירים על חיילים
מוניטור רפואי

מוניטור רפואי המשמש למשגוח ב[[הרדמה]]
ברפואה, ניטור הוא מעקב אחר מחלה, תסמין או פעילות מערכות שונות בגוף באופן זמני או ממושך.

ניתן לנטר מערכות שונות על ידי מדידה רציפה של פרמטרים מסוימים באמצעות מוניטור רפואי (לדוגמה, מדידה רציפה של סימנים חיוניים בצג על יד מיטת החולה) או על ידי ביצוע בדיקות רפואיות חוזרות (לדוגמה, ניטור רמת הגלוקוז בדם אצל אנשים עם סוכרת).

מוניטורים רפואיים משמשים בעיקר בתהליך הרדמה במהלך ניתוח, אצל חולים הזקוקים לטיפול נמרץ, או לחולים בעלי תסמינים מסוימים הדורשות ניטור רציף. ישנם מכשירי מוניטור ניידים המשמשים בעיקר לניטור באמבולנס.

==פרמטרים==
צג מוניטור בעל פרמטרים שונים המשמש לחולים מורדמים
ישנם פרמטרים שונים הניתנים למדידה ומעקב, והשימוש בהם נעשה בהתאם לצורך הטיפולי:
* אקג, להערכת קצב הלב. באמצעות 10 אלקטרודות המודבקות על בית החזה ועל הגפיים.
* לחץ דם, באופן לא פולשני באמצעות שרוול מתנפח המונח על הזרוע העליונה או בירך, או באופן פולשני דרך צנתר עורקי.
* טמפרטורת הגוף, באמצעות מדחום המונח פומית או אנאלית (ישנה אפשרות למדידה באמצעות צנתרים במקומות אחרים בגוף, למשל בדם או בשלפוחית השתן).
* ניטור הנשימה:
:* סטורציה - רווית החמצן בדם, באמצעות חיישן תת-אדום על אחת האצבעות.
:* קפנוגרפיה, מדידת רמות פחמן דו-חמצני בגוף, באמצעות תוסף המחובר לצינור ההנשמה.
* רמת הסוכר בדם, באמצעות חיישן תת-עורי המחובר לגלוקומטר.
* ניטור נפרד של מדדי עובר בעודו ברחם

==ציוד==
מטופל המחובר לאחד מראשוני המוניטורים (1920)
צג המוניטור והציוד הנלווה אליו מותאם בהתאם לצורך הדרוש:
* מוניטור רפואי להרדמה הצג מחובר למכונת הרדמה, ומספקת לרופא המרדים נתונים רציפים על מצב החולה.
* ביחידה לטיפול נמרץ (או במיטות טיפול מוגבר במחלקות פנימית וניורולוגיה) הצגים קבועים מעל מיטת החולה ומחוברים למסך מרכזי מול דלפק האחיות כך שניתן יהיה לקרוא משם כל הפרמטרים החשובים של כל החולים.
* מוניטור המשמש צוותי רפואת חירום מחובר בדרך כלל בתוך האמבולנס או המסוק או שהוא משולב יחד עם דפיברילטור.
המידע מוצג על מסך CRT, לד, או LCD. ראשוני המוניטורים האנלוגיים, היו אוסצילוסקופים, וכללו ניטור מדד אחד בלבד, לרוב פעילות הלב, כאשר מוניטורים נפרדים הצביעו על לחץ הדם וסטורציה. בהמשך שוכללו לכלילת ערוץ מידע נוסף, אך היו רגישים להפרעות חשמליות.
ניטור המדדים מבוצע באמצעות חיישנים מכניים או ביוסנסורים, ולעיתים כולל את שאיבת הנתונים ממכשור רפואי אחר (למשל מכונת הנשמה, מכונת הרדמה).

==אזעקת אזהרה==
אם נתוני המדידה חורגים מהגבול המוגדר (לדוגמה, הפרעה בקצב הלב במהלך ניתוח) מופעלת אזעקה להסבת תשומת לב הגורם המטפל. בדרך זו מודע הצוות המטפל למצב החירום המתפתח בשלב מוקדם ויכול להגיב במהירות. גובה צליל האזהרה ורציפותו משתנה בהתאם לחריגה.
==תיעוד==
במרבית מכשירי המוניטור המתקדמים ישנה אפשרות לתיעוד של הנתונים, דבר שמאפשר סקירה מקיפה על מצבו של החולה. במכשירי מוניטור מסוימים ישנה אפשרות להצגת הנתונים על פלט נייר (למשל במוניטור עוברי).

ברפואה המודרנית, תוצאות הניטור נשמרות במחשב בתיקו הרפואי של החולה בקופת חולים או בבית חולים.

==ראו גם==
* מוניטור עוברי
==קישורים חיצוניים==

קטגוריה:בדיקות רפואיות
קטגוריה:טכנולוגיה רפואית
קטגוריה:מכשירי חשמל רפואיים
תאופילוס (היסטוריון)

תאופילוס (ביוונית: Θεόφιλος) היה היסטוריון וגאוגרף מהמאה ה-2 לפנה"ס, במידה והקטעים המצוטטים הבאים מתייחסים לאותו אדם.

אלכסנדר פוליהיסטור מצטט את תאופילוס כעד לדיווחו של ההיסטוריון היהודי הלניסטי אופולמוס, על כך שהמלך שלמה שלח למלך צור את עמוד מזהב המוצג במקדש זאוס בעיר, ומוסיף את דברי תאופילוס עצמו, ששלמה שלח למלך את הזהב שנותר (ממה ששלח אליו חירם לצורך בניית בית המקדש), ומלך צור השתמש בעמוד מזהב לציפוי פסל בגודל מלא של בתו (שעל פי היסטוריון אחר, לאיטוס, נמסרה לשלמה לאשה). ייתכן וזהו אותו תאופילוס שנזכר על ידי יוסף בן מתתיהו בחיבורו האפולוגטי "נגד אפיון", בין אותם סופרים יוונים עתיקים שהזכירו את היהודים בכתביהם.

הספר השלישי בחיבורו של תאופילוס על איטליה (Ίταλικά, איטליקה) והשני בחיבורו על הפלופונסוס מצוטטים על ידי פסאודו-פלוטרכוס. תלמי (גאוגרפיקה , Geogr. I. 9. § 3) מצטט מתוך חיבור גאוגרפי כלשהו של תאופילוס, שאת שמו הוא לא מציין, אך ללא ספק זהה לחיבור "פרייגיסיס" (Περιήγησις), שאל הספר ה-11 שבו, מתייחס סטפנוס מביזנטיון (בערך Παλική). פסאודו-פלוטרכוס (De Fluviorum et Montium Nominibus, 24) גם מצטט מתוך הספר הראשון בחיבור של תאופילוס בשם περὶ λὶγων.

==הערות שוליים==

קטגוריה:יוון העתיקה: גאוגרפים
קטגוריה:היסטוריונים מן העת העתיקה
קטגוריה:מחברים כותבי יוונית
תהליך איזוברי

תהליך איזוברי הוא תהליך תרמודינמי בו הלחץ נשאר קבוע. בתהליך איזוברי חום המועבר למערכת מבצע עבודה וגם משנה את האנרגיה הפנימית של המערכת.

בדיאגרמת <math>PV</math> מסלול של תהליך איזוברי נקרא איזוברה. סימן מזהה של איזוברה הוא שהיא מקבילה לציר הנפח (<math>V</math>) ולא נוטה למעלה או למטה (אחרת נקבל שינוי בלחץ - <math>\Delta P \neq 0</math>).
__תוכן_עניינים__

== מאפיינים ==
האזור הצהוב מייצג את העבודה שנעשתה 
תהליך איזוברי מתאפיין בלחץ קבוע <math>\Delta P = 0
</math> (עבור חישובים דיפרנציאלים <math>dP=0
</math>). נהוג לציין שתהליכים כאלו מתרחשים במגע עם מאגר/אמבט לחץ כך שהמערכת שומרת על הלחץ על ידי החלפת לחץ עם המאגר.

=== עבודה ===
בדיאגרמת <math>PV</math> השטח מתחת לאיזוברה יהיה העבודה שביצע הגז על הסביבה ולכן/: <math>\Delta W_g = P\Delta V = -\Delta W
</math>.

=== אנטרופיה ===
עבור גז אידיאלי בתהליך איזוברי ניתן לחשב את השינוי באנטרופיה של המערכת:

<math>\Delta S = nC_P\ln(\frac{T_2}{T_1})</math>

== אנתלפיה ==
בתהליך איזוכורי, מאחר שהנפח קבוע לא מתבצעת עבודה וכל החום שמועבר למערכת מומר לאנרגיה פנימית: <math>\Delta U = Q</math>

עבור תהליכים איזוברים החום מתחלק בין ביצוע עבודה להגדלת האנרגיה הפנימית. במקרה כזה, נוח להגדיר פונקציית מצב חדשה, שבתהליך איזוברי השינוי בה יהיה בדיוק שווה לחום שהועבר.

הפונקציה הזאת נקראת אנתלפיה<ref>החישובים בערך זה נעשים בהנחה כי מדובר במערכת סגורה שבה מספר החלקיקים קבוע (<math>\Delta N = 0</math>).</ref>:

<math>H = U + PV \Rightarrow dH = dU + PdV + VdP = dQ - PdV + PdV + VdP = dQ + VdP</math>

ואכן אם התהליך הוא איזוברי (<math>\Delta P = 0</math>) נקבל כפי שרצינו: <math>\Delta H = Q</math>.

== קיבול חום ==
כל עוד גוף לא משנה את הפאזה שלו, קליטה או מסירה של חום משמשת לשינוי הטמפרטורה. קיבול חום מוגדר ככמות האנרגיה שיש להעביר לחומר בצורה של חום כדי להעלות את הטמפרטורה שלו בקלווין אחד.

<math>Q=C \Delta T \Rightarrow dQ=CdT
\Rightarrow C=\left ( \frac{dQ}{dT} \right )</math>

כאשר רושמים נגזרת של פונקציה מרובת משתנים, חשוב לציין אילו משתנים מוחזקים קבועים. במקרה של גז, האבחנה הזאת היא מאוד חשובה.

=== תהליך איזוכורי ===
כל החום מומר להגדלת האנרגיה הפנימית (הטמפרטורה): <math>\Delta U = Q</math>.

נסמן: <math>C_V =
\left ( \frac{\partial Q}{\partial T} \right )_V =
\left ( \frac{\partial U}{\partial T} \right )_V</math>

=== תהליך איזוברי ===
בתהליך איזוברי חלק מהחום מומר לביצוע עבודה. המסקנה היא שצריך יותר חום כדי להעלות את הטמפרטורה בקלווין אחד אם התהליך הוא איזוברי.

נסמן: <math>C_P =
\left ( \frac{\partial Q}{\partial T} \right )_P =
\left ( \frac{\partial H}{\partial T} \right )_P
</math>

== אטימולוגיה ==
השם "איזוברי" נגזר מהמילים היווניות ἴσος ( איזוס ) שמשמעותן "שווה", ו- βάρος ( בארוס ) שפירושו "משקל".

== ראו גם ==
*תהליך תרמודינמי
* לחץ
* קיבול חום
* אנתלפיה

== קישורים חיצוניים ==

== הערות שוליים ==

קטגוריה:תרמודינמיקה
כריסטינה אסמוס

כריסטינה איגורייבנה אסמוס (שם משפחתה האמיתי: מיאסניקובה; נולדה ב-14 באפריל 1988) היא שחקנית תיאטרון וקולנוע רוסייה.<ref></ref> היא ידועה בתפקידה הטלוויזיוני בסיטקום הרפואי "המתמחים". בשנת 2010 נבחרה לאישה הרוסייה הסקסית ביותר על ידי מגזין "מקסים".<ref></ref>

== ביוגרפיה ==
כריסטינה מיאסניקובה נולדה בקורוליוב ליד מוסקבה, היא הגיע מרקע אתלטי. היא הייתה פעילה בהתעמלות ועלתה לרמה מתקדמת. אחותה הצעירה, קארינה מיאסניקובה, הייתה חברה בנבחרת ההתעמלות הלאומית של רוסיה. <ref></ref>

היא עדיין הייתה תלמידת בית ספר כששיחקה בהצגה "הזריחות כאן שקטות..." בתיאטרון "MEL", ואחרי שסיימה את לימודיה בתיכון השתתפה במחזה של ירמקובה "דיוקן מדמואזל טרז'י" בתיאטרון הנוער בעיר קורוליוב.

בשנת 2005 נכנסה לבית הספר לתיאטרון האמנותי במוסקבה בקורס, אצל קונסטנטין ראיקין, אך לא סיימה את לימודיה. בשנת 2008 נכנסה אסמוס לבית הספר לתיאטרון על שם שפקין. הופעת הבכורה שלה על המסך הייתה בתפקיד של וריה צ'רנוס בסדרת הקומית "המתמחים" וגם דגמנה עבור המגזין MAXIM בשנת 2010.

בשנת 2011 הפכה אסמוס לשחקנית השנה בטלוויזיה על פי מגזין גלמור.<ref></ref> בשנת 2013 קיבלה את פרסי People כשחקנית אופנה. <ref></ref>

במרץ 2020 סיפרה כי חתמה על חוזה להשתתפות בסרט בשם "לחמים", בו היא תגלם אופה. לצורך התפקיד נאלצה להשמין ולאכול בממוצע 18 פעמים ביום, לדבריה. "יש לי עכשיו את התקופה הטובה והמיוחלת ביותר. לא, לא הריון. התבקשתי להשמין בשביל תפקיד. כלומר, 18 פעמים רצופות, האוכל השומני, המזיק והטעים ביותר. בקיצור, כל הדיאטה הרגילה של בעלי. אז אם אתם תראו אותי עבה בסטוריז, זה לא פילטר או טרימסטר שני, זה זללנות חוקית. קלוריות אני מחכה לכם." כתבה השחקנית באינסטגרם שלה. הסרט מתוכנן לצאת לאקרנים ב-3 במרץ 2022.

== חיים אישיים ==
מאז 2013 הייתה נשואה לשחקן גאריק חרלמוב אך התגרשו בשנת 2020. לשניים בת בשם אנסטסיה (ילידת 2014).<ref></ref>

== פילמוגרפיה נבחרת ==
{| class="wikitable sortable"
! שנה
! כותרת
! תפקיד
! הערות
|-
| 2010-15
| המתמחים
| ורווארה צ'רנוס
| סדרת טלוויזיה
|-
| 2010
| יולקי
| לנה
|
|-
| 2010
| אליבי
| סשה
| סדרת טלוויזיה
|-
| 2011
| איוואן צארביץ' והזאב האפור
| סנאי (דיבוב)
| סרט אנימציה
|-
| 2011
| היסטוריה לא מציאותית
|
| סדרת טלוויזיה
|-
| 2012
| סינדרלה
| מאשה קרפובינה 'סינדרלה'
|
|-
| 2012
| תסמונת הדרקון
| אלכסנדרה מקסימובה
| סדרת טלוויזיה
|-
| 2012
| אהבת אמת
| לנה אנטונובה
|
|-
| 2012
| לא ברור
| דאשה
|
|-
| 2013
| תחרות מין
| סבטה
|
|-
| 2014
| אור על העין
| ליסה
|
|-
| 2015
| הזריחות כאן שקטות
| גליה צ'טרטק
|
|-
| 2016
| אלופים: מהיר יותר. חזק יותר
| סווטלנה חורקינה
|
|-
| 2016
| פסיכו
| מאיה
|
|-
| 2016
| אליל מסתורין
|
| סדרת טלוויזיה
|-
| 2019
| טקסט
| נינה
|
|-
| 2022
| לחמים
|
|
|-
| 2022
| מלחמה משלו
|
|
|-
| 2022
| רוצה להינשא
|
|
|-
|}

== קישורים חיצוניים ==

* 
== הערות שוליים ==

קטגוריה:שחקניות תיאטרון רוסיות
קטגוריה:רוסיות שנולדו ב-1988
קטגוריה:רוסים שנולדו ב-1988
קיאנה לדה

קיאנה לדה בראון (באנגלית: Kiana Ledé Brown; נולדה ב-3 באפריל 1997) היא זמרת, פזמונאית, מוזיקאית, פסנתרנית ושחקנית אמריקאית.

== ביוגרפיה ==
קיאנה לדה נולדה בפיניקס, אריזונה וגדלה בלוס אנג'לס, קליפורניה.<ref></ref>

ב-2012 הוציאה את סינגל הבכורה שלה, "Hey Chica". השיר נכלל בפסקולו של הסרט "הדרדסים 2".

ב-2016 כיכבה בעונה השנייה של סדרת האימה של MTV, "צעקה".<ref></ref> ב-2020 כיכבה בסדרה המקורית של נטפליקס, "הוושינגטונים".<ref></ref>

ב-2018 הוציאה את הסינגל "Ex", שהפך ללהיט, תוך שקיבל את מעמד הפלטינה מאיגוד תעשיית ההקלטות האמריקאי.<ref></ref> הסינגל נכלל במיני-אלבומה השני, Selfless, שיצא באותה השנה וזכה להצלחה רבה אף הוא.<ref></ref> מאוחר יותר, נכלל השיר גם במיני-אלבום השלישי שלה, Myself, שיצא לאור בשנת 2019.<ref></ref>

ב-2020 הוציאה את אלבום הבכורה שלה, Kiki, שהגיע למקום ה-30 במצעד הבילבורד 200.<ref></ref><ref></ref>

== דיסקוגרפיה ==
=== אלבומי אולפן ===
* 2020: Kiki

=== מיני-אלבומים ===
* 2015: Soulfood Sessions
* 2016: Christmas by Ledé
* 2018: Selfless
* 2019: Myself

== פילמוגרפיה ==
=== קולנוע ===
{| class="wikitable"
!שנה
!שם
!תפקיד
!הערות
|-
|2006
|Deadlands: The Rising
|מפונה / זומבי
|
|-
|2025
|Sneaks
|שונה
|דיבוב
|}

=== טלוויזיה ===
{| class="wikitable"
!שנה
!שם
!תפקיד
|-
|2006
|Temporary Dreams
|אוולין וקו
|-
|2015
|Guidance
|ריילי
|-
|2015–2016
|Betch
|דמויות שונות / עצמה
|-
|2016
|צעקה
|זואי ווהן
|-
|2018
|הוושינגטונים
|ורוניקה וושינגטון
|}

== קישורים חיצוניים ==
* 

== הערות שוליים ==

קטגוריה:זמרות אמריקאיות
קטגוריה:זמרים אמריקאים
קטגוריה:פזמונאיות אמריקאיות
קטגוריה:מוזיקאיות אמריקאיות
קטגוריה:מוזיקאים אמריקאים
קטגוריה:פסנתרניות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמניות ריפבליק רקורדס
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
תבליט לזכר יוסף טרומפלדור

"תבליט לזכר יוסף טרומפלדור" הוא תבליט של יוסף טרומפלדור, שנוצר על ידי בוריס שץ בשנות ה-20 של המאה ה-20.

==תיאור==
התבליט המנציח את יוסף טרומפלדור, היה חלק משורה של תבליטים שיצר שץ ובהם הופיעו דמויות ציוניות שונות. בשנת 1927 העניק שץ עותק של התבליט לבית הנכות בצלאל. התבליט מעוצב כמעין מצבה זעירה שבראשה מעין לונטה ובה דיוקן פניו של טרומפלדור. החלק שמעל הדיוקן מעוצב כמעין גמלון ובו חרוט דימוי של המנורה ומשני עבריה אלמנט צמחי וזוג מנורות שמן תלויות ממנו. מתחת לדיוקן מופיעה הכתובת "לזכר יוסף טרומפלדור ז"ל, מת מות-קדושים בתל חי י"ב אדר תר"ף". בתחתית התיאור מופיע תיאור בלט של אריה העומד על קצהו של צוק.

אחד מעותקי התבליט הוצג בתערוכה "בצלאל של שץ", שהוצגה במוזיאון ישראל בשנת 1982.
==הערות שוליים==

קטגוריה:בוריס שץ
קטגוריה:הנצחת יוסף טרומפלדור
טרומפלדור
יוסף טרומפלדור
קטגוריה:פיסול ישראלי
קטגוריה:מוזיאון ישראל: תבליטים
קטגוריה:בצלאל, בית מדרש לאמנות ולמלאכות-אמנות
מצעד השירים מתחת להוט 100

לוגו מגזין הבילבורד
מצעד השירים מתחת להוט 100 (באנגלית: Bubbling Under Hot 100) הוא מצעד שירים של מגזין בילבורד, אשר מפרסם 25 שירים נוספים אשר לא הצליחו להיכנס למצעד הבילבורד הוט 100 (המצעד המרכזי בארצות הברית). בעבר, נקרא מצעד הסינגלים מתחת להוט 100 (באנגלית: Bubbling Under Hot 100 Singles).

המצעד מתבסס על מכירות נקיות (פיזיות ודיגיטליות), נתוני סטרימינג (מפלטפורמות כמו ספוטיפיי, אפל מיוזיק ויוטיוב) והשמעות ברדיו. בשנים הראשונות של המצעד הוא הציג 15 שירים בלבד אך בשנות ה-60 הציג 36 שירים. בהמשך, בין 1974 ל-1985, המצעד האמריקאי הרשמי הציג 700 שירים ולכן מצעד זה הופסק לגמרי. מאז 1992, המצעד חזר להציג שוב 25 שירים.

== היסטוריית המצעד ==
המצעד נוסד לראשונה ב-1 ביוני 1959, בשם "Bubbling Under the Hot 100". הוא הציג 15 שירים והוצג כ-"מצעד שחוזה את השירים שייכנסו אל תוך מצעד הבילבורד הוט 100" על פי בילבורד. השיר "A Prayer and a Juke Box" היה השיר הראשון שנכנס למצעד, והוא שייך ללהקת ה-Little Anthony and the Imperials.

המצעד התקיים עד קיץ 1985 ולאחר מכן הופסק עד דצמבר 1992, כאשר פורסם רק שלוש פעמים במהלך הזמן הזה.

== שיטת איסוף ורישום נתונים ==

מקום המצעד ועד שנת 1985, היה הוא מבוסס על השמעות בתחנות רדיו, על מכירות פיזיות, על פי דיווחים מבעלי תחנות רדיו ובעלי חנויות ועל שקלול הפוטנציאל של השיר להיכנס למצעד הבילבורד הוט 100 עצמו. בשנת 1992, נוצרה חברת נילסן סאונדסקאן אשר אספה את נתוני המכירות וההשמעות ברדיו באופן מסודר ודיווחה לבילבורד על הנתונים. מקום המצעד ועד אוגוסט 1961, כל השירים תורגמו ממספר 1 והלאה.

מ-1961 ועד 1985, כל שיר במצעד דורג מהמספר 101 כהמשך למצעד האמריקאי הרשמי שכלל 100 שירים, אך מ-1985 המספור חזר לקדמותו. שירים שכבר הופיעו במצעד הבילבורד הוט 100 אך ירדו ממנו לא מדורגים במצעד זה, אך עשויים להיכנס אליו מחדש במועד מאוחר יותר. למשל, אם שיר בשבוע אחד היה במצעד הבילבורד הוט 100 ושבוע לאחר מכן יצא ממנו, הוא לא ייכנס למצעד זה, אך בשבוע השלישי שלו הוא יכול להיכנס למצעד זה.

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
שירים מתחת להוט 100
אדל דומילאטרה

אדל אלפונסין דומילאטרה (בצרפתית: Adèle Alphonsine Dumilâtre; 30 ביוני 1821 – 4 במאי 1909 בפריז) הייתה רקדנית בלט צרפתייה, שהתפרסמה בימי הבלט הרומנטי. אחרי נישואיה לפרנסיסקו דרייק דל קסטיו הייתה לרוזנת.

== ביוגרפיה ==
דומילאטרה, בתו הצעירה של שחקן הקומדי פראנסז מישל דומילאטרה, למדה ריקוד אצל שארל פטי.

הקלילות והגזרה הדקיקה, שהייתה באופנה בשנות ה-30' של המאה ה-19 שיוו לריקודה של אדל רושם של אווריריות. היא רקדה בבלט האופרה של פריז משנת 1840 עד 1848. היא שיחקה את תפקיד "מירתה", מלכת הוויליות, בז'יזל ב-28 ביוני 1841, יחד עם קרלוטה גריזי ולוסיאן פטיפה. כמו כן נודעה בתפקידה באופרה "מרתה" של פרידריך פון פלוטו. היא רקדה את התפקיד הראשי בבלט הסילפידה וכן ב"ליידי הנרייטה" (1841). ריקודה נחל הצלחה גדולה במילאנו ובלונדון, שם ביצעה את "עלמת השיש" של ארתור סן-לאון בשנת 1845. היא הופיעה בתיאטרון הוד מלכותה (1843), בתיאטרון דרורי ליין (1845-1844) ובלה סקאלה (1846). הטיימס תיאר את ריקודה כ"מעודן ואוורירי כל כך ... עד שנראתה כמעט שקופה". אדל וז'אן קוראלי הופיעו במרכה השנייה של "הצוענייה", בכוריאוגרפיה של ז'וזף מאזילייר, רקדן, כוריאוגרף ומנהל בלט. לעומת זאת, הופעתה ב"גריזלדיס" בשנת 1848 הוגדרה ככישלון.

אחותה הבכורה, סופי, רקדה גם היא באופרה של פריז משנת 1838 עד 1845. לשתיים הוצמד הכינוי "les sœurs Demi-Lattes" ("האחיות הגפרוריות") משום רזונן. אכיל דוורייה צייר את אדל דומילאטרה עם ז'אן קוראלי. לאחר פרישתה מן הבלט, נישאה דומילאטרה לפרנסיסקו דרייק דל קסטיו והייתה לרוזנת. כשהתאלמנה, עברה לחיות עם אחותה ואחר לטורן עם שני בניה ובתה.

דומילאטרה מתה בפריז ב-4 במאי 1909, סמוך ליום הולדתה ה-88 ונקברה בבית הקברות של מונמארטר.

== לקריאה נוספת ==
* [https://books.google.co.il/books?id=zal-tuXvHHAC&pg=PA33&lpg=PA33&dq=Adèle+Alphonsine+Dumilâtre&source=bl&ots=h_KxV6Syof&sig=ACfU3U3jYawtvfER6gLqcodPw7ag6DpTEw&hl=en&sa=X&ved=2ahUKEwjf6NmartnoAhVC6qQKHdNfA-AQ6AEwBnoECA8QKQ#v=onepage&q&f=false קארן אליוט, "חיי מחול" חמש רקדניות מן הבלט ד'אקסיון למרס קנינגהם" הוצאת אוניברסיטת אילינוי isbn=978-0-252-03250-9,] 2007
*[https://books.google.com/books?id=uaECpiO__W8C&pg=PA63|1989 דבורה ג'ווויט,, "זמן ודימוי הריקוד", הוצאת אוניברסיטת קליפורניה, isbn=978-0-520-06627-4]

== קישורים חיצוניים ==

* [https://books.google.co.il/books?id=zal-tuXvHHAC&pg=PA33&lpg=PA33&dq=Adèle+Alphonsine+Dumilâtre&source=bl&ots=h_KxV6Syof&sig=ACfU3U3jYawtvfER6gLqcodPw7ag6DpTEw&hl=en&sa=X&ved=2ahUKEwjf6NmartnoAhVC6qQKHdNfA-AQ6AEwBnoECA8QKQ#v=onepage&q&f=false קארן אליוט, "חיי מחול" חמש רקדניות מן הבלט ד'אקסיון למרס קנינגהם" הוצאת אוניברסיטת אילינוי isbn=978-0-252-03250-9,] 2007

==הערות שוליים==

קטגוריה:רקדניות צרפתיות
קטגוריה:כוריאוגרפיות
קטגוריה:ז'יזל
קטגוריה:ילידות 1821
קטגוריה:צרפתיות שנפטרו ב-1909
קטגוריה:צרפתים שנפטרו ב-1909
אנקת גבהים (סרט, 1948)

אנקת גבהים (באנגלית: Wuthering Heights) הוא סרט טלוויזיה בריטי משנת 1948, עיבוד לרומן "אנקת גבהים" מאת אמילי ברונטה שיצא לאור ב-1847. את הסרט ביים ג'ורג' מור או'פראל.

==צוות השחקנים==
* קיארון מור – היתקליף
* קתרין בלייק – קתרין ארנשו
* כריסטין לינדזי – אלן דין
* פטריק מקני – אדגר לינטון
* אנדרה מורל – הינדלי ארנשו
* אלפרד סנגסטר – ג'וזף
* אנאבל מול – איזבלה לינטון
* ויוויאן פיקלס – קתרין לינטון
* דאגלס הרן – הרטון ארנשו

==קישורים חיצוניים==

==הערות שוליים==

קטגוריה:סרטים המבוססים על אנקת גבהים
קטגוריה:סרטי 1948
קטגוריה:סרטים בריטיים
קטגוריה:סרטים באנגלית
קטגוריה:סרטי שחור-לבן בריטיים
קטגוריה:1948 בממלכה המאוחדת
דודקארכיה

פסמתיך הראשון
דודקארכיה (מיוונית: δωδεκαρχία, שלטונם של שנים-עשר) - על פי הרודוטוס, וכנראה, על סמך דיודורוס מסיציליה שהתבסס על יצירתו, זמן תקופת מלכותם בו זמנית של שנים עשר המלכים במצרים בתקופה מגירוש השושלת הנובית עד להמלכותו של פסמתיך הראשון (בערך שנות 671 – 656 לפני הספירה). האורקל חזה למלכים כי מי שיבצע משתה מקערת נחושת במקדש הפייסטוס ישלוט על מצרים כולה. פסמתיך מסאיס בטעות במקום ספל הזהב ששימש לטקס, השתמש בקסדת הנחושת שלו. הוא לא הוצא להורג, אך נשלל ממנו מרבית אדמותיו והוא עצמו גורש לאזורי החוף, ואסרו עליו לחזור. עם זאת, בסמוך לגירוש באו הכובשים האיונים ו קאריים אותם הוא שכר לשירותו ותפס איתם את השלטון על כל המדינה. כך התקיימה גם הנבואה של אורקל אחר שהבטיח עזרה מהים.

אף על פי שמוזכרים אירועי אמת שהתקיימו בסיפור זה, המידע שמביא הרודוטוס, הוא יותר סיפור. למעשה, בתקופה אותה הוא כינה את דודקארכיה, שטח מצרים היה שייך לאשורים. במהלך המרד כנגדם של נציג השושלת הנובית פרעה תהרקה, פסמתיך עם אביו יצא איתו כנגד אשור. בהמשך כשעלה לשלטון פרעה תנות אמון נלחם כבר בצדה של אשור. הועלה על ידם לשלטון בשנת 664 לפני הספירה והשתלט בהדרגה על הדלתא ובשנת 656 לפני הספירה. הוריד מכס את תנות אמון, כבש את תבאי והפסיק לשלם דמי חסות לאשור ובכך הפך לשליט עצמאי. מה שהרודוטוס מחשיב למקדש הפייסטוס הוא המקדש המרכזי לפתח בממפיס, המבוך הבנוי כביכול על ידי אותם שנים עשרה השליטים (הוזכר גם על ידי פליניוס הזקן ומתואר בפירוט על ידי סטראבון) - הוא מקדש הקבורה ליד פירמידת לבנים של אמנמחת השלישי בחווארה.

== הערות שוליים ==

קטגוריה:מצרים העתיקה
ירמיה (תבליט)

"ירמיה" הוא תבליט שנוצר על ידי בוריס שץ ומציג את הנביא ירמיהו.
==תיאור==
עד לראשית המאה ה-20 נתפש תיאור התנ"ך בקרב היהודיות הליברלית כביטוייה של אמנות יהודית. לפיכך, הבחירה של שץ בדמותו של הנביא נבעה מהתפיסה כי ביטוי נכון של התנ"ך יכול להתקיים רק בארץ-ישראל. לפיכך, בחירתו של שץ בנביא ירמיהו, נביא החורבן והגאולה, שיקפה את הגישה הלאומית-ציונית שלו.

סגנון התבליט הוא ריאליסטי-אקדמי, אולם יש בו יסודות דקורטיביים, ההופכים את דמות הנביא לסמל. ירמיהו מוצג כאיש בעל זקן עבות, לבוש גלימה ארוכה עם ברדס. מבטו מופנה אל הצופה. הוא מתואר יושב על הארץ, כשהוא כותב במגילה הפרושה על ברכיו. רקע התיאור מכיל נוף אירופי. התיאור נתון בתוך מסגרת רחבה שבמרכזה התחתון מופיע שמו של הנביא. בפינתה הימנית חקוק הפסוק "מִי יִתֵּן רֹאשִׁי מַיִם וְעֵינִי מְקוֹר דִּמְעָה וְאֶבְכֶּה יוֹמָם וָלַיְלָה אֵת חַלְלֵי בַת עַמִּי" (ספר ירמיהו; ח; כג).

התבליט נוצק בברונזה, אולם קיימות גרסאות שלו גם בנחושת ובפליז בגדלים שונים. בשנת 1915, בזמן מלחמת העולם הראשונה, חזר שץ לדמות הנביא, הפעם במדיום הציור.

==הערות שוליים==

קטגוריה:בוריס שץ
קטגוריה:יצירות משנת 1911
קטגוריה:בצלאל, בית מדרש לאמנות ולמלאכות-אמנות
קטגוריה:תבליטים
קטגוריה:פיסול ישראלי
קטגוריה:המקרא בתרבות ובאמנות
מרטין הנדפורד

מרטין הנדפורד (באנגלית: Martin Handford; נולד ב-27 בספטמבר 1956) הוא מאייר ומחבר בריטי, הנודע בעיקר על כתיבת סדרת ספרי הילדים אותה יצר, "איפה אפי?", או בגרסה הבריטית המקורית Where's Wally.

== ביוגרפיה ==
הנדפורד נולד בהמפסטד שבלונדון. את לימודיו האקדמיים החל באוניברסיטת UCA בדרום לונדון.

הוא הגה את רעיון "איפה אפי?" בשנת 1986, לאחר שהתבקש על ידי מנהל החנות ב-"ווקר ספרים" (חברת ספרים בריטית) ליצור דמות בעלת מאפיינים חיצוניים מוזרים כך שתהיה בולטת בסביבתה ומזה יצא אפי, אדם שמטייל מסביב לעולם ולובש בגדים קבועים. תחילה בשני הספרים הראשונים אפי טייל לבדו, אך בספרי ההמשך נוספו דמויות קבועות נוספות. הספרים נחלו הצלחה גדולה והתרחבו לעוד הרבה מדינות מלבד אנגליה, מדינת המקור. בעקבות ההצלחה, עובדה סדרת הספרים לסדרת ילדים בשנות התשעים בשם "איפה אפי?", אשר שודרה בישראל בדיבוב עברי בערוץ הילדים. בשנת 2019 הופקה סדרת ילדים נוספים המבוססת על סדרת הספרים בשם "איפה אפי?".

==קישורים חיצוניים==

* 

== הערות שוליים ==

קטגוריה:בריטים שנולדו ב-1956
רכבת לצפון

רכבת לצפון הוא סינגל שהוקלט על ידי הזמר-יוצר הישראלי אסף אמדורסקי. השיר יצא לאור במאי 2008, כסינגל הראשון מתוך האלבום "הרי את", על ידי חברת התקליטים א.א. מוזיקה.

== רקע וכתיבה ==
השיר נכתב והולחן על ידי אסף אמדורסקי והופק על ידי אמדורסקי ורונן בר חורין. השיר הוא בסגנון הרוק האלקטרוני המאפיין את שאר השירים באלבום. השיר נקרא במקור "קקי בכנרת".

יוסי חרסונסקי ציין את השיר בחיוב והעניק לו ציון של ארבעה כוכבים מתוך חמישה.<ref></ref>

זמן מה לאחר צאת האלבום, עלה השיר לרשת הזרמת המדיה ספוטיפיי וצבר עד כה מעל ל-1.7 מיליון השמעות.<ref></ref>

== וידאו קליפ ==
הווידאו קליפ הנלווה שצולם לשיר, בוים על ידי נועם ורדי והועלה לערוץ היוטיוב של אמדורסקי ב-23 בנובמבר 2010.

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990047333230205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:שירי אסף אמדורסקי
קטגוריה:שירים בעברית
קטגוריה:שירים על רכבות
קטגוריה:שירי מוזיקה אלקטרונית
קטגוריה:שירי רוק בעברית
ואג'יר

ואג'יר (באנגלית: Wajir) היא עיר בקניה, שמשמשת כבירת המחוז ואג'יר .

== גאוגרפיה ==
ואג'יר נמצאת כ-464 קילומטרים מבירת קניה, ניירובי.

== אקלים ==
הטמפרטורה הממוצעת היא 30 מעלות צלזיוס. החודש הכי חם הוא פברואר (34 מעלות צלזיוס). החודש הכי קר הוא יולי (26 מעלות צלזיוס). כמות המשקעים הממוצעת היא 416 מילימטרים בשנה. חודש אפריל הוא החודש שיש בו הכי הרבה גשם (140 מ"מ גשם), וחודש פברואר הוא החודש שיש בו הכי פחות גשם (1 מ"מ גשם).

== תנועה ותחבורה ==
העיר ממוקמת ליד הכבישים B9 ו-C80. בנוסף, שדה התעופה ואג'יר נמצא בשטח העיר.

== הערות שוליים ==

קטגוריה:קניה: ערים
לודוואר

לודוואר (באנגלית: Lodwar) היא עיר בקניה, שמשמשת כבירת המחוז טורקנה .

== גאוגרפיה ==
לודוואר נמצאת כ-494 קילומטרים מבירת קניה, ניירובי.

== תנועה ותחבורה ==
לודוואר ממוקמת ליד הכבישים A1, D347, D348, E363A ו-E1335. בנוסף, שדה התעופה לודוואר נמצא בשטח העיר.

== קישורים חיצוניים ==

== הערות שוליים ==

קטגוריה:קניה: ערים
תהליך איזוכורי

תהליך איזוכורי (מיוונית עתיקה ἴσος ("איזוס") "שווה", ו-χώρα (חורה) "מרחב") הוא תהליך תרמודינמי בו הנפח נשאר קבוע. בתהליך איזוכורי לא מתבצעת עבודה. 

בדיאגרמת <math>PV</math> מסלול של תהליך איזוכורי נקרא איזוכורה. סימן מזהה של איזוכורה הוא שהיא מקבילה לציר הלחץ (<math>P</math>) ולא נוטה ימינה או שמאלה (אחרת נקבל שינוי בנפח - <math>\Delta V \neq 0</math>). 

== מאפיינים ==
תהליך איזוכורי מתאפיין בנפח קבוע <math>\Delta V = 0 
</math> (עבור חישובים דיפרנציאלים<ref>החישובים בערך זה נעשים בהנחה כי מדובר במערכת סגורה שבה מספר החלקיקים קבוע (<math>\Delta N = 0</math>).</ref> <math>dV=0 
</math>). נהוג לציין שתהליכים כאלו מתרחשים במערכת סגורה וקשיחה.
בתהליך איזוכורי השטח מתחת לאיזוכורה הוא אפס

=== עבודה ===
בדיאגרמת <math>PV</math> השטח מתחת לעקומה יהיה העבודה שביצע הגז על הסביבה. בתהליך איזוכורי, הקו אנכי ולכן השטח תחת העקומה יהיה אפס. לכן <math>\Delta W = 0 
</math>.

=== אנרגיה פנימית ===
לפי החוק הראשון של התרמודינמיקה נקבל שהחום במערכת מועבר במלואו לאנרגיה הפנימית של המערכת: <math>\Delta U = Q 
</math>.

=== אנטרופיה ===
עבור גז אידיאלי בתהליך איזוכורי ניתן לחשב את השינוי באנטרופיה של המערכת:

<math>\Delta S = nC_V\ln(\frac{T_2}{T_1})=nC_V\ln(\frac{P_1}{P_2})</math>

== קיבול חום ==
כל עוד גוף לא משנה את הפאזה שלו, קליטה או מסירה של חום משמשת לשינוי הטמפרטורה. קיבול חום מוגדר ככמות האנרגיה שיש להעביר לחומר בצורה של חום כדי להעלות את הטמפרטורה שלו בקלווין אחד.

<math>Q=C \Delta T \Rightarrow dQ=CdT
\Rightarrow C=\left ( \frac{dQ}{dT} \right )</math>

כאשר רושמים נגזרת של פונקציה מרובת משתנים, חשוב לציין אילו משתנים מוחזקים קבועים. במקרה של גז, האבחנה הזאת היא מאוד חשובה.

=== תהליך איזוכורי ===
כל החום מומר להגדלת האנרגיה הפנימית (הטמפרטורה): <math>\Delta U = Q</math>. 

נסמן: <math>C_V =
\left ( \frac{\partial Q}{\partial T} \right )_V =
\left ( \frac{\partial U}{\partial T} \right )_V</math>

=== תהליך איזוברי ===
בתהליך איזוברי חלק מהחום מומר לביצוע עבודה. המסקנה היא שצריך יותר חום כדי להעלות את הטמפרטורה בקלווין אחד אם התהליך הוא איזוברי.

נסמן: <math>C_P =
\left ( \frac{\partial Q}{\partial T} \right )_P =
\left ( \frac{\partial H}{\partial T} \right )_P 
</math>

== דוגמאות ==
חימום מיכל מתכתי עם גז בתוכו כאשר המיכל אטום (אין דליפות) יהיה תהליך איזוכורי שבו הגז יגדיל את הלחץ והטמפרטורה אך הנפח יישאר קבוע.

דוגמה נוספת היא ניפוח בלון הליום. בדוגמה זו יש שינוי במספר החלקיקים אך התהליך עדיין איזוכורי מכיוון שהנפח לא משתנה.

== ראו גם ==
* תהליך תרמודינמי
* נפח
* קיבול חום

== קישורים חיצוניים ==

== הערות שוליים ==

קטגוריה:תרמודינמיקה
Si c'était de l'amour

Si c&#39;était de l&#39;amour (בעברית: אם זה היה אהבה) הוא סרט תיעודי צרפתי-להט"בי, שיצא לאקרנים ב-2020. הסרט בוים על ידי פטריק צ'יה .<ref>Fabien Lemercier, [https://cineuropa.org/en/newsdetail/385679/ "Review: If It Were Love"] . Cineuropa, February 23, 2020.</ref> הסרט מתאר את חייהם המקצועיים והאישיותיים של הרקדנים ב-Crowd, קטע של הכוריאוגרפית ז'יזל ויין על סצנת הלהט של שנות ה-90 של המאה ה-20.<ref name=dieutre>Vincent Dieutre, [https://diacritik.com/2020/03/09/patric-chiha-une-experience-du-temps-et-des-nouveaux-etats-de-lamour-si-cetait-de-lamour/ "Patric Chiha : une expérience du temps et des nouveaux états de l’amour (Si c’était de l’amour)"] . Diacritik, March 9, 2020.</ref>

הסרט הוקרן לראשונה ב-22 בפברואר 2020 בפסטיבל הסרטים הבינלאומי בברלין ה-70 במספר.<ref>Michael Rosser, [https://www.screendaily.com/news/berlinale-unveils-first-films-for-2020-matteo-garrones-pinocchio-first-special-gala/5145752.article "Berlinale unveils first films for 2020; Matteo Garrone’s ‘Pinocchio’ first special gala"] . Screen Daily, December 17, 2019.</ref> בפסטיבל זה, הסרט זכה בפרס טדי לסרט התיעודי הלהט"בי הטוב ביותר.<ref>Ed Meza, [https://variety.com/2020/film/news/berlin-film-festival-2020-award-winners-1203519894/ "‘There Is No Evil’ Wins Golden Bear at Berlin Film Festival"] . Variety, February 29, 2020.</ref>

הסרט הופץ באופן מסחרי בצרפת ב-4 במרץ 2020.<ref name=dieutre/>

== קישורים חיצוניים ==

== הערות שוליים ==

קטגוריה:סרטי להט"ב תיעודיים
קטגוריה:סרטי להט"ב צרפתיים
קטגוריה:סרטים בצרפתית
קטגוריה:סרטים באנגלית
קטגוריה:סרטים בשוודית
קטגוריה:זוכי פרס טדי
קטגוריה:סרטי להט"ב משנות ה-2020
קטגוריה:סרטים צרפתיים משנת 2020
אוטו גנשה

אוטו גנשה (בגרמנית: Otto Günsche; 24 בספטמבר 1917 – 2 באוקטובר 2003) היה קצין בוואפן-אס אס במלחמת העולם השנייה. תחילה השתייך לדיוויזיית הפאנצר אס אס הראשונה לפני שהתמנה לשלישו האישי ושומר ראשו של אדולף היטלר. מתוקף תפקידו היה בין האחרונים לראות את היטלר בחיים, ולבקשתו שרף את גופתו ואת גופתה של אווה בראון מחוץ לפיהררבונקר. גנשה נתפס בשבי על ידי חיילי הצבא האדום בברלין ב-2 במאי 1945. לאחר שהוחזק בבתי כלא ובמחנות עבודה בברית המועצות, הוא שוחרר ב-2 במאי 1956.

== ביוגרפיה ==
אוטו גנשה נולד בינה שבוויימר-אייזנאך. לאחר שעזב את בית הספר התיכון בגיל 16 התנדב לדיוויזיית האס אס הראשונה והצטרף למפלגה הנאצית ב-1 ביולי 1934. הוא פגש לראשונה את אדולף היטלר בשנת 1936. גנשה שימש בתור שליש ה-SS של היטלר בין השנים 1940–1941. מ-1 בינואר 1941 עד 30 באפריל 1942 הוא למד באקדמיה לקצינים של ה-SS. גנשה צבר ניסיון מבצעי כמפקד פלוגת פאנצרגרנדיר, וב-12 בינואר 1943 מונה להיות חלק מפמלייתו הצמודה של היטלר כשליש. מאוגוסט 1943 עד בפברואר 1944 לחם גנשה בחזית המזרחית ובצרפת. במרץ 1944 מונה שוב לשמש שלישו ומאבטחו הצמוד של היטלר. כשליש אישי להיטלר, גנשה היה גם חבר בפיירברגליטקומנדו שהעניק הגנה ביטחונית להיטלר. גנשה נכח בניסיון ההתנקשות הכושל בהיטלר ב-20 ביולי 1944 במאורת הזאב ונפצע לאחר שעור התוף שלו נקרע מהפיצוץ.

עם הפסדה המתקרב והבלתי נמנע של גרמניה, הטיל היטלר על גנשה ב-30 באפריל 1945 את משימת שריפת גופתו לאחר מותו, במטרה למנוע התעללות בגופה. באותו אחר הצהריים גנשה שמר בכניסה לחדר בפיהררבונקר בו היטלר ואווה בראון התאבדו. לאחר המתנה של מספר דקות, פתח עוזרו של היטלר, היינץ לינגה, את דלת חדר העבודה כאשר מרטין בורמן לצדו. השניים נכנסו לחדר כשגנשה מאחוריהם, ומצאו את הזוג כשהם מוטלים מתים. גנשה עזב את החדר והודיע לשוהי הבונקר שהיטלר מת.

מאוחר יותר, לאחר הבטיחו כי הגופות של אדולף היטלר ואווה בראון נשרפו באמצעות בנזין שסופק על ידי נהגו של היטלר, עזב גנשה את הפיהררבונקר ב-1 במאי. ב-2 במאי 1945 נלקח גנש בשבי על ידי כוחות הצבא האדום שהקיפו את העיר, והוטס למוסקבה לחקירה על ידי ה-NKVD.

=== לאחר המלחמה ומוות ===
הוא נכלא במוסקבה ובמזרח גרמניה ושוחרר ב-2 במאי 1956. במהלך המאסר היו גונשה ולינגה מקורות ראשוניים למבצע מיתוס, הביוגרפיה של היטלר שהוכנה עבור ולדרישת יוזף סטלין. התיק נערך על ידי קצינים ב-NKVD הסובייטי. הדו"ח פורסם בצורת ספרים בשנת 2005 תחת הכותרת: "ספר היטלר: התיק הסודי שהוכן לסטלין מחקירות עוזריו האישיים של היטלר".

גנשה מת מאי ספיקת לב בביתו בלוהמר, שבנורדריין-וסטפאליה בשנת 2003. היו לו שלושה ילדים.

== ראו גם ==
* הנפילה (2004), בו גולם על ידי השחקן גץ אוטו.

==לקריאה נוספת==
<div class="mw-content-ltr">
* <bdi> </bdi> 
* <bdi> </bdi> 
* <bdi> </bdi> 
* <bdi> </bdi> 
* <bdi> </bdi> 
* <bdi> </bdi> 
* <bdi> </bdi> 
* 
</div>

==קישורים חיצוניים==

* 

== הערות שוליים ==

קטגוריה:מעוטרי צלב הברזל
קטגוריה:אנשי אס אס
קטגוריה:אנשי הצוות האישי של אדולף היטלר
קטגוריה:גרמנים שנולדו ב-1917
קטגוריה:גרמנים שנפטרו ב-2003
בית החולים ירדן

בית החולים ירדן (בערבית: مستشفى الأردن) הוא מרכז רפואי אוניברסיטאי בעיר עמאן בירת ירדן.

בית החולים הוא מוסד בבעלות פרטית, שהוקם בשנת 1993. מצויות בו 300 מיטות אשפוז.

בית החולים משמש כמרכז לרפואה שלישונית. הוא מספק שירותים במרבית תחומי הרפואה לרבות כירורגיית לב-חזה ונוירוכירורגיה. נערכים בו גם ניתוחי השתלת איברים.

בבית החולים פועל מנחת מסוקים.

==ראו גם==
* בית החולים האוניברסיטאי על שם המלך עבדאללה

==קישורים חיצוניים==

* 

קטגוריה:קצרמר מבנים
ירדן
קטגוריה:עמאן: מבנים
תהליך איזנטרופי

תהליך איזנטרופי או תהליך אדיאבטי הפיך הוא תהליך תרמודינמי בו האנטרופיה נשארת קבועה. העברות העבודה במערכת הן חסרות חיכוך ואין העברת חום או חומר. תהליך אידיאלי שכזה שימושי כמודל וכבסיס להשוואה לתהליכים אמיתיים.

בדיאגרמת <math>PV</math> מסלול של תהליך איזנטרופי נקרא אדיאבטה. התהליך הוא הפיך ואדיבאטי ולכן לשרטט אותו בדיאגרמת <math>PV</math> לא מביא תועלת. נהוג לשרטט תהליך איזנטרופי בדיאגרמת <math>TS
</math>.

__תוכן_עניינים__

== מאפיינים ==
תהליך איזנטרופי מתאפיין באנטרופיה קבועה <math>\Delta S = 0
</math> (עבור חישובים דיפרנציאלים <math>dS=0
</math>). זהו תהליך אידיאלי שאינו מתקיים במציאות הפיזית.
תהליך איזנטרופי ייראה כקו מאונך לציר האנטרופיה והשטח מתחת לגרף (עבודה) יהיה אפס
=== עבודה ===
בדיאגרמת <math>TS</math> השטח בתוך העקומה יהיה העבודה שביצע הגז על הסביבה. בתהליך איזנטרופי, הקו אנכי ולכן השטח מתחת לעקומה הוא אפס: <math>\Delta W = 0
</math>.

=== אנרגיה פנימית ===
בתהליך אדיאבטי, אין מעברי חום: <math>\Delta Q=0
</math>. בדיאגרמת <math>TS
</math> החום ניתן כשטח מתחת לגרף<ref>החישובים בערך זה נעשים בהנחה כי מדובר במערכת סגורה שבה מספר החלקיקים קבוע (<math>\Delta N = 0</math>).</ref>: <math>Q=\int_{S_1}^{S_2} TdS=TS_2 - TS_1=0
</math>

לפי החוק הראשון של התרמודינמיקה נקבל שהאנרגיה הפנימית של המערכת לא משתנה: <math>\Delta U = \Delta Q + \Delta W = 0
</math>.

== מעגל קרנו ==
מעגל קרנו, גם נקרא מעגל איזנטרופי, מתאר אוסף תהליכים תרמודינמיים אשר מבצעים עבודה ביעילות מקסימלית לעומת צריכת חום תוך שימור האנטרופיה: <math>\Delta S = 0
</math>.

<math>\oint \frac{dQ}{T} = 0 \qquad \qquad \sum_{i=1}^N\frac{Q_i}{T_i}=0
</math>

במערכת כזאת נוכחים שני מאגרי חום בטמפרטורות שונות ומתקיים:

<math>\eta_{carnot}=1-\frac{T_C}{T_H}<1
</math>

== אטימולוגיה ==
השם "איזנטרופי" נגזר מהמילים היווניות ἴσος ("איזוס") שמשמעותן "שווה", ו-τροπή (טרופ) שפירושו "שינוי".

== ראו גם ==
* תהליך תרמודינמי
* אנטרופיה
* חום

== קישורים חיצוניים ==

== הערות שוליים ==

קטגוריה:תרמודינמיקה
תהליך איזואנתלפי

תהליך איזואנתלפי הוא תהליך תרמודינמי בו האנתלפיה נשארת קבועה. בתהליך איזואנתלפי חום המועבר למערכת מבצע עבודה בלבד. 

בדיאגרמת <math>PV</math> מסלול של תהליך איזואנתלפי בגז אידיאלי זהה למסלול של תהליך איזותרמי ולכן עקומה של תהליך איזואנתלפי תהיה איזותרמה. האיזותרמה של גז אידיאלי היא חלק מעקומה הנקראת היפרבולה. 

__תוכן_עניינים__

== מאפיינים ==
תהליך איזואנתלפי מתאפיין באנתלפיה קבועה <math>\Delta H = 0 
</math> (עבור חישובים דיפרנציאלים<ref>החישובים בערך זה נעשים בהנחה כי מדובר במערכת סגורה שבה מספר החלקיקים קבוע (<math>\Delta N = 0</math>).</ref> <math>dH=Tds+VdP=0 
</math>).

=== עבודה ===
בדיאגרמת <math>PV</math> השטח מתחת לאיזותרמה יהיה העבודה שביצע הגז על הסביבה ולכן<ref name=":0">ישנה מוסכמה בתרמודינמיקה שעבודה שהמערכת מבצעת על הסביבה היא חיוביות.</ref>: <math>-\Delta W_{env} = \Delta W_{gas} = P\Delta V = -T\Delta S = -Q \Rightarrow \Delta W_{env} = Q 
</math>.

=== אנרגיה פנימית ===
לפי החוק הראשון של התרמודינמיקה, האנרגיה הפנימית היא סכום העבודה והחום: <math>\Delta U = \Delta W + \Delta Q = 2\Delta Q 
</math>

=== אנטרופיה ===
עבור גז אידיאלי, התהליך איזותרמי וניתן לחשב את השינוי באנטרופיה של המערכת:

<math>\Delta S = NK_B\ln(\frac{P_1}{P_2})</math>

== אטימולוגיה ==
השם "איזואנתלפי" נגזר מהמילים היווניות ἴσος ("איזוס") שמשמעותן "שווה", ו-ἐνθάλπω ("אנתלפו") שפירושו "לחמם בפנים".

== ראו גם ==
* תהליך תרמודינמי
* אנתלפיה
* תהליך אדיאבטי
* אפקט ג'ול-תומסון
* הצבר האיזוברי-איזואנתלפי

== הערות שוליים ==

קטגוריה:תרמודינמיקה
ניצה בלזר

ניצה בלזר בן מנחם, היא שחיינית עבר ישראלית, אלופה (1966) ושיאנית ישראל במשחה ל-200 מטר פרפר (1966–1969).

== ביוגרפיה ==
בלזר נולדה וגדלה בתל אביב. היא התאמנה בקבוצת הפועל תל אביב, בהדרכתו של נלו בילדרמן ואחר כך עם רובי לדנר.

===1966===
====אלופה ושיאנית ישראל====
באליפות ישראל שנערכה בבריכת בת גלים בחיפה בתחילת אוקטובר 1966 זכתה בלזר במדליית כסף, במשחה ל-100 מטר פרפר בתוצאה של 1:19.6 דקות, אחרי דורית זלץ מברית מכבים עתיד (1:18.4 דקות) ולפני שלומית ניר מהפועל אילת השחר (1:19.8 דקות). שבוע לאחר מכן, באליפות ישראל בשחייה למרחקים ארוכים שנערכה בבריכת גלית בתל אביב היא זכתה בשתי מדליות, זהב וכסף. מדליית זהב במשחה ל-200 מטר פרפר בשיא ישראלי חדש של 3:03.0 דקות, לפני דורית זלץ (3:14.0 דקות) ודפנה תמרי מברית מכבים עתיד (3:25.2 דקות), שיפור לשיא בן ה-3 שנים של נורית שלו מהפועל נווה איתן (3:07.3 דקות) ומדליית כסף, במשחה ל-400 מטר מעורב אישי בתוצאה של 6:26.6 דקות, אחרי שלומית ניר (6:21.2 דקות) ולפני דורית זלץ (6:39.0 דקות).

===1967===
באליפות ישראל בשחייה למרחקים ארוכים שנערכה בסוף ספטמבר 1967 זכתה בלזר במדליית ארד, במשחה ל-400 מטר מעורב אישי בתוצאה של 6:17.0 דקות, אחרי איבונה טוביס מהפועל חיפה (5:58.9 דקות) ושלומית ניר (6:05.6 דקות). חודש לאחר מכן, באליפות ישראל הכללית היא זכתה במדליית ארד במשחה ל-100 מטר פרפר בתוצאה של 1:15.8 דקות, אחרי איבונה טוביס (1:12.5 דקות) ודורית זלץ (1:14.9 דקות).

בצליחת הכנרת התשיעית שנערכה בסוף אוקטובר אותה שנה היא זכתה במדליית כסף בתוצאה של 2:33:32.0 שעות, אחרי איבונה טוביס (2:20:12.0 שעות) ולפני גבי קולמן ממכבי חיפה (2:35:56.0 שעות).

===1969===
בתחרות שנערכה בז'נבה שווייץ ביולי 1969 קבעה בלזר במשחה ל-200 מטר פרפר שיא ישראלי חדש של 2:57.0 דקות. שבוע וחצי לאחר מכן, בתחרויות השחייה של המכביה השמינית שנערכו בבריכת גלי גיל ברמת גן בסוף יולי אותה שנה היא סיימה במקום רביעי במשחה ל-200 מטר פרפר בשיא ישראלי חדש של 2:55.1 דקות.

===מאמנת שחייה===
לאחר שפרשה משחייה תחרותית החלה בלזר לאמן שחייה בקבוצתה הפועל תל אביב ובקבוצת אס"א תל אביב.

== חיים אישיים ==
בלזר מתנדבת בעמותת עלם.

== ראו גם ==

== הערות שוליים ==

קטגוריה:שחייניות פרפר ישראליות
קטגוריה:אלופות ישראל בשחייה
קטגוריה:שיאניות ישראל בשחייה
קטגוריה:ספורטאי הפועל תל אביב
קטגוריה:מאמני שחייה ישראלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
יפתח בוכמן

יפתח בוכמן (נולד ב-2 בדצמבר 1986) הוא כדורסלן עבר ישראלי.

==ביוגרפיה==

נולד בתל אביב. בצעירותו שיחק במחלקת הנוער של הפועל תל אביב ושימש כקפטן מקבוצת הקט סל ועד לבוגרים. בקבוצת הנוער השתתף בזכייתה בגביע המדינה לאחר ניצחון 85–87 על מכבי תל אביב של עמרי כספי וגל מקל

בגיל 16 רשם הופעות בקבוצה הבוגרת. שיחק בבוגרים בהפועל תל אביב בליגת העל ובבני השרון. במרבית זמנו בליגת העל היווה שחקן ספסל ונאלץ לנדוד לליגה הלאומית, בה שיחק במדי אליצור רמלה, באר יעקב, עירוני ר"ג, הפועל עפולה, אליצור יבנה.

בעונת 11–2010 עלה ביחד עם הפועל אוסישקין ת"א מהליגה הארצית לליגה הלאומית.

לאחר פרישתו מכדורסל, עובד כיזם. הקים את "ליגת הקיץ של ישראל" מחדש בשנת 2017. הקים את ליגת "מאמאסל" הארצית הפונה לנשים חובבניות. בשנת 2020 הקים את "תלאליגה", ליגת כדורסל חובבנית לגברים בת"א.

בעלים של חברת התיירות "טוריקס" אשר הוקמה בשנת 2019.

כדורגלן החופים והפעיל הציבורי נמרוד בוכמן הוא אחיו.

בשנת 2016 התחתן עם בת זוגו, דניאל.

==קישורים חיצוניים==
* [https://basket.co.il/all-time-players.asp?PlayerId=12405 פרופיל שחקן] באתר מנהלת הליגה בכדורסל
* [http://www.youtube.com/watch?v=T259nCoGGHs ראיון וידאו עם בוכמן עם חתימתו באוסישקין], היוטיוב של הפועל אוסישקין, 19 באוגוסט 2009
* עירד צפריר, [http://wiki.red-fans.com/images/d/dc/Zmanta_180909_buchman.jpg מבצע יפתח], זמן תל אביב, 18 בספטמבר 2009
* 

==הערות שוליים==

קטגוריה:כדורסלני הפועל תל אביב
קטגוריה:כדורסלני בני השרון
קטגוריה:בוגרי תיכון עירוני ט' (תל אביב)
קטגוריה:ישראלים שנולדו ב-1986
מצעד אלבומי קטלוג הפופ

לוגו מגזין הבילבורד
מצעד אלבומי קטלוג הפופ (באנגלית: Top Pop Catalog Albums) הוא מצעד אלבומים שבועי, בו מדורגים 50 אלבומים. המצעד הופק על ידי מגזין הבילבורד, המדרג את אלבומי הקטלוגים הנמכרים ביותר בארצות הברית, ללא קשר לז'אנר שהוא מכיל בתוכו. אלבומים שצועדים במצעד זה יצעדו בתנאים שהבילבורד מציב, תוך שיש מתן דגש על מצעד הבילבורד 200.<ref></ref>

המצעד מכיל בתוכו גם הוצאות מחודשות של אלבומים ישנים. כמו כן, לא צריכים האלבומים לשהות במצעד הבילבורד 200, כדי להיכנס למצעד אלבומי קטלוג הפופ. בנוסף לכך, אלבומי חג מולד הם דוגמה לאלבומים יוצאי דופן שיכולים לצעוד במצעד בכמה תקופות שונות.

== הישגים ==
האלבום ששהה הכי הרבה זמן במצעד הוא The Dark Side of the Moon של פינק פלויד, אשר שהה במצעד למעלה מ-1,600 שבועות. (31 שנים) האלבום הפך לאלבום הראשון בהיסטוריה אשר הצליח לחצות את רף שהיית ה-1,000 שבועות במצעד, תוך שהיה לראשון שחצה גם את רף ה-1,500 שבועות.<ref></ref>

האלבום השני ששהה הכי הרבה זמן במצעד הוא אלבום האוסף Legend של בוב מארלי, שהצליח לשהות במצעד למעלה מ-975 שבועות.

==ראו גם==
* בילבורד 200

==קישורים חיצוניים==
* 

==הערות שוליים==

אלבומי קטלוג הפופ
איגוד תעשיית ההקלטות ההונגרי

איגוד תעשיית ההקלטות ההונגרי (בהונגרית: Magyar Hanglemezkiadók Szövetsége; בראשי תיבות: MAHASZ או Mahasz) הוא ארגון העוקב אחר כמעט כל ההיבטים של ענף ההקלטות בהונגריה. האיגוד הוקם בשנת 1992, על מנת להעניק תעודות על מכירות, לקיים את טקס פרסי המוזיקה ההונגרי וכדומה.

ב-1 בינואר 2018, אוחדו מכירות האלבומים והסינגלים כאחד ועליהן מקבלים תעודת זהב, פלטינה או יהלום.

==תעודה על מכירות==
איגוד תעשיית ההקלטות ההונגרי מעניק תעודות זהב, פלטינה ויהלום על מכירות של סינגלים, אלבומים ואלבומי וידאו:

===אלבומים===
====מקומי====

{| class="wikitable"
|-
! תארים<ref name="MAHASZ: Arany- és platinalemezek › A díjak története (Albums levels)"></ref>!! לפני 12 ביוני 1992 !! לפני 3 בדצמבר 1997 !! לפני 23 באפריל 2002 !! לפני 23 בפברואר 2005 !! לפני 13 בספטמבר 2006 !! לפני 1 באוקטובר 2009 !! החל מאוקטובר 2009 !! מאז 14 בדצמבר 2012
|-
| זהב || 100,000 || 50,000 || 25,000 || 15,000 || 10,000 || 7,500 || 5,000 || 2,000
|-
| פלטינה || 200,000 || 100,000 || 50,000 || 30,000 || 20,000 || 15,000 || 10,000 || 4,000
|-
| יהלום || 400,000 || 200,000 ||||||||||||
|}

====בינלאומי====

{| class="wikitable"
|-
! תארים<ref name="MAHASZ: Arany- és platinalemezek › A díjak története (Albums levels)"/>!! לפני 23 בפברואר 2005<ref name="IFPI report 2005"></ref>!! מאז 13 בספטמבר 2006<ref name="IFPI: Certification-Award-Levels (2007)"></ref><ref name="IFPI: Certification-Award-Levels (2013)"></ref>!! מאז 14 בדצמבר 2012<ref></ref>
|-
| זהב || 10,000 || 3,000 || 1,000
|-
| פלטינה || 20,000 || 6,000 || 2,000
|}
<br />

===סינגלים===

{| class="wikitable"
|-
! תארים<ref name="MAHASZ: A jelenlegi határok (The current levels)"></ref>!! לפני 2007<ref name="IFPI report 2005"/>!! מאז שנת 2007<ref name="IFPI: Certification-Award-Levels (2007)"/>
|-
| זהב || 5,000 || 1,500
|-
| פלטינה || 10,000 || 3,000
|}

===אלבומי וידאו===

{| class="wikitable"
|-
! תארים<ref name="MAHASZ: A jelenlegi határok (The current levels)"/>!! ג'אז\קלאסי !! פופ
|-
| זהב || 1,000 || 2,000
|-
| פלטינה || 2,000 || 4,000
|}

== ראו גם ==
* איגוד תעשיית ההקלטות האמריקאי
* איגוד תעשיית ההקלטות הבריטי

==קישורים חיצוניים==
* 

== הערות שוליים ==

הונגריה
קטגוריה:הונגריה: תרבות
איגוד תעשיית ההקלטות הארגנטינאי

איגוד תעשיית ההקלטות הארגנטינאי (בספרדית: Cámara Argentina de Productores de Fonogramas y Videogramas; ובקיצור: CAPIF) הוא ארגון העוקב אחר כמעט כל ההיבטים של ענף ההקלטות בארגנטינה. האיגוד הוקם ב-25 ביוני 1958.<ref name=":0"></ref>

נכון לאפריל 2020, המנכ"ל של איגוד תעשיית ההקלטות הארגנטינאי הוא חאבייר דלופי.<ref name=":0" />

==תעודה על מכירות==
איגוד תעשיית ההקלטות הארגנטינאי מעניק תעודות זהב, פלטינה ויהלום על מכירות של סינגלים, אלבומים ואלבומי וידאו:

אלבומים
{|class=wikitable
! תארים
! לפני 1 בינואר 2001<ref name=":1"></ref>
! לאחר 1 בינואר 2001<ref name=":1" />
|-
!זהב
|30,000
|20,000
|-
!פלטינה
|60,000
|40,000
|-
!יהלום
|500,000
|250,000
|}

סינגלים
{|class=wikitable
! תארים
!סינגלים פיזיים לפני 1 בינואר 2001<ref name=":1" />
!סינגלים פיזיים בוטלו<ref name=":1" />
! הורדות דיגיטליות: מאז 2009<ref name="IFPI certification levels 2009"></ref>
|-
!זהב
|50,000
|בוטל
|10,000
|-
!פלטינה
|100,000
|בוטל
|20,000
|-
|}

אלבומי וידאו
{|class=wikitable
! תארים
! בהתחלה<ref name="IFPI certification levels 2007"></ref>
!מאז 2011<ref name="IFPI certification levels 2011"></ref>
|-
!זהב
|4,000
|7,500
|-
!פלטינה
|8,000
|15,000
|-
!יהלום
|
|75,000
|}

אלבומי אוסף
{|class=wikitable
! תארים
! בהתחלה<ref name=":1" />
! בוטל ב-1 בינואר 2001<ref name=":1" />
|-
!זהב
|100,000
|בוטל
|-
!פלטינה
|200,000
|בוטל
|-
|}

== ראו גם ==
* איגוד תעשיית ההקלטות האמריקאי
* איגוד תעשיית ההקלטות הבריטי

==קישורים חיצוניים==
* 

== הערות שוליים ==

ארגנטינה
קטגוריה:ארגנטינה: תרבות
מגפת הקורונה באנדורה

התפשטות מגפת הקורונה באנדורה החלה בתחילת מרץ 2020.

== התפשטות המגפה ==
ב-2 במרץ הודיעה אנדורה על מקרה ראשון של הדבקה בנגיף הקורונה בשטחה. מדובר בגבר בשנות ה-20 לחייו שחזר לאחרונה ממילאנו, שבצפון איטליה, אחד ממוקדי התפרצות הקורונה החמורים ביותר באירופה ובעולם.<ref></ref>

ב-13 במרץ הודיעה ממשלת אנדורה על סגירת כל בתי הספר ברחבי המדינה החל מ-16 במרץ, ועל ביטול כל האירועים התרבותיים שתוכננו על ידי הממשלה.<ref></ref>

בנוסף על כך, ראש ממשלת אנדורה, שאווייר אספוט הודיע כי כל מוסדות הציבור ייסגרו למשך שבועיים מלבד אלה המספקים שירותים חיוניים כמו תחנות דלק וחנויות פארם.<ref></ref>

יום לאחר מכן, ב-14 במרץ החליטה המועצה הכללית של אנדורה כי חגיגות יום החוקה של אנדורה יבוטלו.<ref></ref> בנוסף, הוטלו הגבלות על גבולות המדינה, ואנשים הורשו לעזוב רק לטובת סיבות רפואיות, הובלת סחורות או לטובת תושבים הנמצאים בחו"ל. מכירה של אלכוהול או טבק לתיירים נאסרה, והכמות שהותרה למכור לבעלי אזרחות אנדורית או תושבים הוגבלה.<ref></ref>

ב-16 במרץ הכריז ראש ממשלת אנדורה, שאווייר אספוט על הפסקת הבנייה והפעילות התשתית עקב הגידול בכמות המקרים של נגיף הקורונה במדינה.<ref></ref>

ב-17 במרץ נשא הנסיך השותף של אנדורה, ז'ואן אנריק ויווס אי סיסיליה הודעה טלוויזיונית מיוחדת בה הוא קרא להוכרת תודה ושיתוף פעולה בקרב כולם.<ref></ref>

ב-22 במרץ הודיעה אנדורה על מקרה המוות הראשון בשטחה. הקורבן, הוא גבר בן 88.<ref></ref>

ב-29 במרץ הודיעה קובה על שליחת 27 אחיות ו-12 רופאים לעזור לצוות של בית חולים הכירורגי נוסטרה סנורה דה מריטקסל.<ref></ref>

== קישורים חיצוניים ==

== הערות שוליים ==

קטגוריה:אנדורה: היסטוריה
אנדורה
אנדורה
פורד פלקון XE

פורד פלקון XE (באנגלית: Ford Falcon XE, קרוי גם: Ford Fairmont XE) היא מכונית משפחתית גדולה מתוצרת יצרנית הרכב Ford Australia , חברת בת של פורד אשר יוצרה בין השנים 1984–1982
==תצורות==
* 4 דלתות - סדאן (בתצורות : 5 נוסעים (2+3), 6 נוסעים (3+3, בדגמים שמוט ההילוכים מוקם מתחת לגלגל ההגה).
* 5 דלתות - סטיישן.
* 2 דלתות - מסחרית.
* 2 דלתות - טנדר ("Falcon Utility").

=="פורד פלקון XE"==

* יוצרו 193,890 יחידות.
* דגמי "פורד פלקון XE" יוצרו ממרץ 1982 - 19 אוקטובר 1984.
* ממאפייני דגמי "פורד פלקון XE" : מראה האף (חזית הדגם) מעוגל, גריל עם ארבעה לוחות אופקיים המציגים את סמל פורד במרכז, פגושים קדמיים ואחוריים עם דפוס הגנה בצד הגוף בסגנון שחור.
* גוף הדגם: בנייה רגילה (מונוקוק).
* מנוע קדמי.
* מנוע בנזין.
* סוג הנעה: הנעה אחורית.
* קיבולת מכל דלק - 77 ליטר.
* תאוצה בין 0–97 קמ"ש היא 8.9 שניות (דגם מנוע 5.8 ליטר משודך לתמסורת ידנית 5 מהירויות).
* 2 מדגמי "פורד פלקון XE" נרכשו על ידי "משטרת אוסטרליה" : 43 יחידות מדגם "Falcon GL sedan 4.9", ומתוך 423 יחידות שיוצרו מדגם "Falcon GL 5.8" חלק לא מבוטל נרכש על ידי משטרת אוסטרליה
* דגם "XE Phase 6" הוגדר כ"מכונית שרירים". נהג המרוצים האוסטרלי "Dick Johnson" זכה במקום הראשון בשנת 1984 במרוץ "1984 Australian Touring Car Championship" בדרוג "Group C (Australia)" . בדגם הורכב מנוע 5.8 ליטר. דגם התחרות כונה "Greens Tuf"["

== תמונות ==
<gallery mode="packed" heights="90">
קובץ:Ford Falcon GL (28966602327).jpg | "פורד פלקון XE" דגם "GL"
קובץ:Ford Falcon GL (42616935941).jpg | "פורד פלקון XE" דגם "GL"
קובץ:1983 Ford Falcon (XE) GL sedan (2015-07-15).jpg | "פורד פלקון דגם "GL", שנת 1983
קובץ:1983 Ford XE Falcon S Pac Sedan (16890008417).jpg | "פורד פלקון XE" דגם "S", שנת 1983
קובץ:1983 Ford Falcon Utility (XE) (17071282971).jpg | "פורד פלקון XE", שנת 1983 - טנדר מסוג "Utility"
קובץ:Ford Falcon Panelvan (28107854657).jpg | "פורד פלקון XE" - מסחרית
קובץ:1982 Ford Falcon (XE) GL station wagon (17936756894).jpg | "פורד פלקון XE" דגם "GL", שנת 1982 - סטיישן
קובץ:Ford Falcon XE Wagon GL rear.jpg | "פורד פלקון XE" דגם "GL", שנת 1982 - סטיישן
קובץ:1984 Ford Falcon (XE) GL Eclipse station wagon (23843646165).jpg | "פורד פלקון XE" דגם "GL Eclipse", שנת 1984 - סטיישן
קובץ:1982-84 XE Phase 6==.JPG | "פורד פלקון XE" דגם "Phase 6" - מכונית שרירים
קובץ:1982-84 XE Greens Tuf Racecar==.JPG | "פורד פלקון XE" - מכונית שרירים ומכונית מרוץ
</gallery>

==ראו גם==
* פורד
* פורד פלקון
* פורד פלקון XP
* פורד פלקון XG
* פורד פלקון ED
* פורד פלקון XF

==קישורים חיצוניים==

* 

==הערות שוליים==

קטגוריה:מכוניות משפחתיות גדולות
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
XE
קטגוריה:דגמי מכוניות שהושקו ב-1982
קטגוריה:כלי רכב המיוצרים באוסטרליה